সিরিয়ায় পুঁতে রাখা বোমা বিস্ফোরণে নিহত ২৪
সিরিয়ার পশ্চিম-মধ্যাঞ্চলীয় প্রদেশ হামায় জঙ্গিগোষ্ঠী ইসলামিক স্টেটের (আইএস) পুঁতে রাখা বোমা বিস্ফোরণে কমপক্ষে ২৪ শ্রমিক নিহত হয়েছেন।

এ ঘটনায় আহত হয়েছেন আরও বেশ কয়েকজন। আহতদের উদ্ধার করে নিকটস্থ হাসপাতালে ভর্তি করা হয়েছে।

স্থানীয় সময় রোববার সকালে হামা প্রদেশের সালামিয়েহের শহরের উপকণ্ঠে ওয়াডি আল-আজিব গ্রামে ওই বোমা বিস্ফোরণের ঘটনা ঘটে। খবর সংবাদ সংস্থা সানার।

কর্তৃপক্ষের ধারণা, এলাকাটি আইএসের নিয়ন্ত্রণে থাকাকালীন বোমাগুলো পুঁতে রাখা হয়েছিল। পরে কৃষি শ্রমিকদের গাড়িটি পুঁতে রাখা বোমায় আঘাত করলে এ ঘটনা ঘটে।

সিরিয়া ও পার্শ্ববর্তী ইরাকের প্রায় সব এলাকাতেই আইএসের আধিপত্য ছিল। সেখান থেকে তারা চলে গেলেও তাদের রাখা এসব বোমা ও ফাঁদ রয়ে গেছে। এগুলো এখনও পুরোপুরি পরিষ্কার করা হয়নি।

সিরিয়ার পশ্চিম-মধ্যাঞ্চলীয় প্রদেশ হামায় জঙ্গিগোষ্ঠী ইসলামিক স্টেটের (আইএস) পুঁতে রাখা বোমা বিস্ফোরণে কমপক্ষে ২৪ শ্রমিক নিহত হয়েছেন।

এ ঘটনায় আহত হয়েছেন আরও বেশ কয়েকজন। আহতদের উদ্ধার করে নিকটস্থ হাসপাতালে ভর্তি করা হয়েছে।

স্থানীয় সময় রোববার সকালে হামা প্রদেশের সালামিয়েহের শহরের উপকণ্ঠে ওয়াডি আল-আজিব গ্রামে ওই বোমা বিস্ফোরণের ঘটনা ঘটে। খবর সংবাদ সংস্থা সানার।

কর্তৃপক্ষের ধারণা, এলাকাটি আইএসের নিয়ন্ত্রণে থাকাকালীন বোমাগুলো পুঁতে রাখা হয়েছিল। পরে কৃষি শ্রমিকদের গাড়িটি পুঁতে রাখা বোমায় আঘাত করলে এ ঘটনা ঘটে।

সিরিয়া ও পার্শ্ববর্তী ইরাকের প্রায় সব এলাকাতেই আইএসের আধিপত্য ছিল। সেখান থেকে তারা চলে গেলেও তাদের রাখা এসব বোমা ও ফাঁদ রয়ে গেছে। এগুলো এখনও পুরোপুরি পরিষ্কার করা হয়নি।